यस लेखमा त्यस प्रकारका केही स्वाभाविक प्रश्नहरु पनि उल्लेख गरेको छु। निरन्तर बढिरहेको यातायात साधनको संख्या, सडक सञ्जालको विस्तार र बढ्दो सडक उपयोगकर्ताको संख्याका आधारमा भन्ने हो भने नेपालको सडक सुरक्षा र ट्राफिक व्यवस्थापनको अग्रपंक्तिमा रहेको ट्राफिक प्रहरीको संख्यात्मक क्षमता आवश्यकता भन्दा निकै कम भइसक्यो। सडक सुरक्षा, ट्राफिक व्यवस्थापन र सडक अनुसाशनका लागि राज्यले बनाएका नीति, नियम र कानुनको उचित र प्रभावकारी पालना गराई यसमा सुधार ल्याउने हो भने पनि ती सबै कार्यका ट्राफिक प्रहरीको संख्यात्मक क्षमता (जनशक्तिको) तत्काल वृद्धि गर्नु उत्तिकै जरुरी छ।
